ai4bharat/Pralekha huggingface dataset:
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
దేశంలో బర్ద్ ఫ్లూ  స్థితి
దేశంలో వివిధ రాష్ట్రాల్లో ఇటీవల అకస్మాత్తుగా బర్ద్ ఫ్లూ వ్యాపించి కోళ్లు, కాకులు, వలస పక్షులు మృత్యువాత పడటంతో కేంద్రప్రభుత్వం అప్రమత్తమైంది. బర్ద్ ఫ్లూ వ్యాపించిన కేరళ,హర్యానా, రాజస్థాన్, మధ్యప్రదేశ్ మరియు హిమాచల్ ప్రదేశ్
రాష్ట్రాల అధికారుల సమావేశాన్ని భారత ప్రభుత్వ పశుగణాభివృద్ధి & పాడి పరిశ్రమ శాఖ కార్యదర్శి ఏర్పాటు చేసి వ్యాధి వ్యాప్తి
తీరును అడిగి తెలుసుకున్నారు. వ్యాధిని నిరోధించడానికి, వ్యాప్తిని అరికట్టడానికి తీసుకోవలసిన చర్యలను రాష్ట్రాలు / కేంద్రపాలిత ప్రాంతాలకు తెలియజేశారు.
ఇప్పటివరకు కేవలం నాలుగు రాష్ట్రాలలో  మాత్రమే బర్ద్ ఫ్లూ వ్యాపించినట్లు ధృవపడింది. కేరళలో వ్యాధి ప్రభావం ఉన్న జిల్లాల్లో ఏరివేసి భూమిలో పూడ్చివేత పనులు జరుగుతున్నాయి. నీరు నిల్వ ఉండే కుంటలు, చెరువుల చుట్టుపక్కల, పక్షుల మార్కెట్లు, జంతు ప్రదర్శన శాలలు, కోళ్ల ఫారాలు మొదలగు వాటి పరిసరాల్లో నిఘా ముమ్మరం చేశారు. బర్ద్ ఫ్లూ వల్ల మరణించిన కోళ్లు, పక్షుల కళేబరాల విసర్జనకు తగిన చర్యలు తీసుకోవడంతో పాటు కోళ్ల ఫారాలలో బతికి ఉన్న కోళ్ల భద్రతను పటిష్టం చేయవలసిందిగా రాష్ట్రాలకు సూచించారు. బర్ద్ ఫ్లూ వ్యాప్తి కారణంగా ఏర్పడే ఎలాంటి పరిస్థితినైనా ఎదుర్కోవడానికి సిద్ధంగా ఉండాలని రాష్ట్రాలను కోరారు. వ్యాధి సోకిన కోళ్లు, పక్షుల ఏరివేత, విసర్జనకు అవసరమైన ఉపకరణాలు, తగినన్ని వ్యక్తిగత సంరక్షణ సాధనాల  కిట్లు నిల్వ ఉండేలా చూసుకోవాలని రాష్ట్రాలను కోరడం జరిగింది.
వ్యాధి ప్రభావం ఉన్న ప్రాంతాల నుంచి నమూనాలను సేకరించి ప్రయోగశాలలకు  పంపడానికి చర్యలు తీసుకోవాలని తెలిపారు. రాష్ట్ర పశు గణాభివృద్ధి శాఖ అధికారులు ఆరోగ్య శాఖ అధికారులతో సమన్వయంతో వ్యవహరించాలని అన్నారు. కోళ్లు, పక్షుల నుంచి వ్యాధి మనుష్యులకు సోకకుండా గట్టి నిఘా వేసి ఉండి నిరోధించాలని తెలిపారు. పశుగణాభివృద్ధి శాఖ అధికారులు ఆయా రాష్ట్రాల అటవీ శాఖ అధికారులతో సమన్వయంతో వ్యవహరించి అటవీ ప్రాంతాలలో సంచరించే పక్షులు అసాధారణ రీతిలో మృత్యువాత పడుతున్నట్లయితే వెంటనే చర్యలు తీసుకోవాలని కోరారు.
వ్యాధి ప్రభావిత రాష్ట్రాలకు నిఘా పెంచవలసిందిగా సూచనలు ఇవ్వడమే కాక కేంద్ర పశుగణాభివృద్ధి & పాడి పరిశ్రమ శాఖ రాష్ట్రాలతో సమన్వయంతో వ్యవహరించి వ్యాధి వ్యాప్తి నిరోధం, అదుపునకు తదుపరి చర్యలకు వ్యూహరచన చేచేసేందుకు కేంద్ర స్థాయిలో కంట్రోలు రూమ్ కూడా ఏర్పాటు చేశారు. అంతేకాక వ్యాధి ప్రభావిత కేరళ, హర్యానా మరియు హిమాచల్ ప్రదేశ్ రాష్ట్రాలలో పరిస్థితిని పర్యవేక్షించేందుకు మరియు సాంక్రమిక వ్యాధుల అధ్యయనానికి సంబంధించిన పరిశోధనకు రెండు కేంద్ర బృందాలను పంపారు.
జాతీయ ప్రకృతి వైపరీత్యాల యాజమాన్య సంస్థ కార్యదర్శితో కలసి కేంద్ర పశుగణాభివృద్ధి శాఖ అధికారులు రాష్ట్రాలలో సంబంధిత శాఖల అధికారులతో గురువారం సమావేశమై పరిస్థితిని అడిగి తెలుసుకున్నారు. ప్రభావిత ప్రాంతాలలో నిఘా ముమ్మరం చేయవలసిందిగా సూచించారు.
వదంతుల వ్యాప్తిని అరికట్టేందువుకు కోళ్లను పెంచే రైతులు మరియు గుడ్లు , కోడి మాంసం తినే వినియోగదారులకు వ్యాధిని గురించిన సమాచారం తెలియజేయడం ప్రధానమని , సరైన పద్ధతిలో మరిగించి వండినట్లయితే పౌల్ట్రీ ఉత్పత్తులు మనుష్యుల వినియోగానికి సురక్షితమైనవని తెలియజెప్పాలని/ జాగృతి కలిగించాలని రాష్టాల అధికారులకు వివరించారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 133.44 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 22.70 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,33,44,55,000
|
|
అందుబాటులోని నిల్వలు
|
|
22,70,43,626
133.44 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 22.70 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
కార్మిక, ఉపాధికల్పన మంత్రిత్వ శాఖ
బాల కార్మికుల రహిత భారతదేశం కోసం జాతీయ కార్యక్రమం
బాల కార్మికుల సమస్యల యొక్క వివిధ అంశాలను పరిగణనలోకి తీసుకున్న ప్రభుత్వం 2016లో సవరించబడిన బాలకార్మిక  చట్టం, 1986ను రూపొందించింది. సవరించిన ఈ చట్టాన్ని ఇప్పుడు బాల మరియు కౌమార కార్మిక  చట్టం, 1986 అని పిలుస్తారు. ఇది ప్రమాదకర వృత్తులు మరియు ప్రక్రియలలో 14 నుండి 18 సంవత్సరాల వయస్సు గల పిల్లల పనిని పూర్తిగా నిషేధిస్తుంది.
కార్మిక మరియు ఉపాధి మంత్రిత్వ శాఖ కార్యదర్శి  అధ్యక్షతన ఒక అంతర్-మంత్రిత్వ కమిటీని ఏర్పాటు చేసింది. బాల కార్మికుల నిరోధానికి వ్యవసాయం మరియు రైతుల సంక్షేమం, వాణిజ్య శాఖ, గృహనిర్మాణం మరియు పట్టణ వ్యవహారాల మంత్రిత్వ శాఖ, హోం వ్యవహారాల మంత్రిత్వ శాఖ, చిన్న మరియు మధ్య తరహా పరిశ్రమల మంత్రిత్వ శాఖ, రూరల్ ఎడ్యుకేషన్ శాఖ, నైపుణ్యాభివృద్ధి మరియు వ్యవస్థాపకత మంత్రిత్వ శాఖ, సామాజిక న్యాయం & సాధికారత మంత్రిత్వ శాఖ, జౌళి మంత్రిత్వ శాఖ, పర్యాటక మంత్రిత్వ శాఖ మహిళ మరియు శిశు అభివృద్ధి మంత్రిత్వ శాఖలు, రంగాలలోని ప్రయత్నాలను కమిటీ సమన్వయం చేస్తుంది.
అదనంగా, కార్మిక మరియు ఉపాధి మంత్రిత్వ శాఖ వలస, బాలిక మరియు ఎస్సీ, ఎస్టీ పిల్లలతో సహా బాల కార్మికుల నిర్మూలన కోసం సంబంధిత రాష్ట్ర ప్రభుత్వాలు తీసుకోవలసిన చర్యలను లెక్కించే మోడల్ స్టేట్ యాక్షన్ ప్లాన్ను రూపొందించింది.
పాఠశాల విద్య మరియు అక్షరాస్యత విభాగం ద్వారా అమలు చేయబడిన విద్యా మంత్రిత్వ శాఖ యొక్క సమగ్ర శిక్షా పథకం కింద, రాష్ట్రాలు మరియు కేంద్ర పాలిత ప్రాంతాలు  వారి అవసరాలు మరియు ప్రాధాన్యత ఆధారంగా వార్షిక ప్రణాళికలు తయారు చేస్తారు. అంతేకాకుండా ఇది వారి సంబంధిత వార్షిక పని ప్రణాళిక మరియు బడ్జెట్ ప్రతిపాదనలలో ప్రతిబింబిస్తుంది. వార్షిక పని ప్రణాళిక మరియు బడ్జెట్ ప్రతిపాదనల మదింపు సమయంలో, బడి బయట ఉన్న పిల్లలను గుర్తించేందుకు ఏటా హౌస్ హోల్డ్ సర్వే నిర్వహించాలని అన్ని రాష్ట్రాలు మరియు కేంద్ర పాలిత ప్రాంతాలను అభ్యర్థించారు. ఇందులో డ్రాప్ అవుట్ మరియు ఎన్రోల్ చేయని పిల్లలు కూడా ఉన్నారు.
ఈ పథకం కింద, అన్ని రాష్ట్రాలు మరియు కేంద్ర పాలిత ప్రాంతాలు బడి బయట ఉన్న పిల్లలను గుర్తించడానికి గృహ సర్వే నిర్వహించాలి. ఈ డిపార్ట్మెంట్ ప్రతి రాష్ట్రం/కేంద్ర పాలిత ప్రాంతం గుర్తించిన బడి బయట ఉన్న పిల్లల డేటాను కంపైల్ చేయడానికి మరియు ప్రబంధ్ పోర్టల్లో ప్రత్యేక శిక్షణా కేంద్రాలతో  వాటి మ్యాపింగ్ కోసం ఆన్లైన్ మాడ్యూల్ను అభివృద్ధి చేసింది. బడి బయట ఉన్న పిల్లల యొక్క మెయిన్ స్ట్రీమింగ్ పురోగతిని పర్యవేక్షించడం కోసం రాష్ట్రంలోని సంబంధిత బ్లాక్ రిసోర్స్ సెంటర్ ద్వారా అప్లోడ్ చేయబడిన, గుర్తించబడిన బడి బయట ఉన్న పిల్లల మరియు సీఎస్టీసీ యొక్క పిల్లల వారీగా సమాచారాన్ని సంబంధిత రాష్ట్రం/ కేంద్ర పాలిత ప్రాంతం ధృవీకరిస్తుంది.
ఈ సమాచారాన్ని కేంద్ర కార్మిక మరియు ఉపాధి శాఖ సహాయ మంత్రి శ్రీ. లోక్సభలో రామేశ్వర్ లిఖితపూర్వక సమాధానం ఇచ్చారు.
ఆరోగ్య, కుటుంబ సంక్షేమ మంత్రిత్వ శాఖ
పోర్టర్ ప్రైజ్ -2023 అందుకున్న కేంద్ర ఆరోగ్య, కుటుంబ సంక్షేమ మంత్రిత్వ శాఖ
ఇన్స్టిట్యూట్ ఫర్ కాంపిటిటివ్నెస్ , స్టాన్ఫోర్డ్ విశ్వవిద్యాలయం నిర్వహించిన
ఇండియా డైలాగ్లో పోర్టర్ బహుమతిని ప్రకటించారు
కోవిడ్ -19 నియంత్రణలో భారత ప్రభుత్వం అనుసరించిన సమగ్ర వ్యూహానికి గుర్తింపుగా బహుమతి
ఆరోగ్య రంగంలో ముఖ్యంగా కోవిడ్ నిర్వహణలో అత్యుత్తమ పనితీరు ప్రదర్శించినందుకు, ఆరోగ్య, కుటుంబ సంక్షేమ మంత్రిత్వ శాఖ  పోర్టర్ ప్రైజ్ 2023 ను అందుకుంది. ఇన్స్టిట్యూట్ ఫర్ కాంపిటిటివ్నెస్, యుఎస్ ఆసియా టెక్నాలజీ మేనేజ్మెంట్ సెంటర్  ఫిబ్రవరి 23, 24, 2023 న నిర్వహించిన “ఇండియా డైలాగ్” వద్ద ఈ బహుమతిని ప్రకటించారు. వర్చ్యువల్ గా ఈ పురస్కారాన్ని కేంద్ర మంత్రి డాక్టర్ మాన్షుక్ మాండవీయ, శాఖ కార్యదర్శి శ్రీ రాజేష్ భూషణ్ కు అందజేశారు. సమావేశం ఇతివృత్తం “ది ఇండియన్ ఎకానమీ 2023: ఇన్నోవేషన్, పోటీతత్వం మరియు సామాజిక పురోగతి”.
కోవిడ్-19 నిర్వహణలో భారత ప్రభుత్వం అనుసరించిన వ్యూహం, వివిధ వాటాదారుల విధానము, ప్రమేయం ప్రత్యేకించి పీపీఈ కిట్లను రూపొందించడంలో పరిశ్రమలోని ఆశా వర్కర్ల పాత్రను ఈ బహుమతి ద్వారా గుర్తించారు. "వ్యాక్సిన్ అభివృద్ధి, వ్యాక్సిన్ తయారీ ఆలోచన, భారతదేశం సాధించిన స్కేల్ అద్భుతమైనది అని కూడా పేర్కొన్నారు. భారతదేశం నేడు 2.5 బిలియన్ల కంటే ఎక్కువ మోతాదులను పంపిణీ చేసింది, ఇది ఇప్పుడే అద్భుతంగా ఉంది. దేశంలో కోవిడ్ పరిస్థితిని ఎదుర్కోవడానికి మంత్రిత్వ శాఖ అవసరమైన అన్ని చర్యలను తీసుకుంది.
కోవిడ్ నిర్వహణలో భారతదేశం అనుసరించిన వ్యూహాలు చాలా విజయవంతమయ్యాయని నిపుణులు పేర్కొన్నారు. వారు భారతదేశ మూడు మూలస్తంభాలపై విశదీకరించారు - నియంత్రణ, ఉపశమన ప్యాకేజీ, వ్యాక్సిన్ వేయడం. కోవిడ్-19 వ్యాప్తిని కలిగి ఉండటం, జీవనోపాధిని కొనసాగించడం, వైరస్కు వ్యతిరేకంగా రోగనిరోధక శక్తిని పెంపొందించడం ద్వారా జీవితాలను రక్షించడంలో మరియు ఆర్థిక కార్యకలాపాలను నిర్ధారించడంలో ఈ మూడు చర్యలు కీలకమైనవని ఇది గమనించింది. భారతదేశం తన ప్రతిస్పందనను ప్లాన్ చేయడంలో ఆర్థిక ఫలితాలతో పాటు సామాజిక అజెండాలను సమతుల్యం చేసింది, తద్వారా తన ఆరోగ్య సంరక్షణ వ్యవస్థ ద్వారా స్థితిస్థాపకతను చూపింది.
ప్రధాన మంత్రి కార్యాలయం
స్వీడన్ ప్రధాని తో సమావేశమైన ప్రధాన మంత్రి
ప్రధాన మంత్రి శ్రీ నరేంద్ర మోదీ రెండో ఇండియా-నార్డిక్ సమిట్ సందర్భం లో కోపెన్ హేగన్ లో స్వీడన్ ప్రధాని మేగ్డెలీనా ఎండర్ సన్ తో సమావేశమయ్యారు. ఇద్దరు నేతల మధ్య జరిగినటువంటి ఒకటో సమావేశం ఇది.
భారతదేశాని కి, స్వీడన్ కు మధ్య చాలా కాలం నుంచి సన్నిహిత సంబంధాలు కొనసాగుతూ ఉన్నాయి. అవి సమాన విలువలు, బలమైనటువంటి వ్యాపారం, పెట్టుబడి మరియు ప్రపంచ శాంతి, పరిశోధన, ఇంకా అభివృద్ధి  కోసం సమాన దృష్టి కోణాల పై ఆధారపడివున్నాయి. నూతన ఆవిష్కరణ లు, సాంకేతిక విజ్ఞానం, పెట్టుబడి మరియు పరిశోధన, ఇంకా అభివృద్ధి సంబంధి సమన్వయాలు అనేవి ఈ ఆధునిక సంబంధాల కు ఆధార స్తంభాలు గా ఉన్నాయి. ఒకటో ఇండియా-నార్డిక్ సమిట్ లో పాలుపంచుకోవడానికని ప్రధాన మంత్రి శ్రీ నరేంద్ర మోదీ 2018వ సంవత్సరం లో స్వీడన్ ను సందర్శించినప్పుడు చోటు చేసుకొంది. ఆ సందర్భం లో ఉభయ పక్షాలు ఒక విస్తృతమైన సంయుక్త కార్యాచరణ ప్రణాళిక ను ఆమోదించి, ఒక జాయింట్ ఇనొవేశన్ పార్ట్ నర్ శిప్ పైన సంతకాలు చేశాయి.
ఈ రోజు న జరిగిన సమావేశం లో ఇద్దరు నేతలు ద్వైపాక్షిక భాగస్వామ్యం లో పురోగతి ని సమీక్షించారు. వారు లీడ్ ఐటి కార్యక్రమం లో నమోదైన పురోగతి పై సంతృప్తి ని వ్యక్తం చేశారు. ఇది 2019 లో జరిగిన యుఎన్ క్లయిమేట్ యాక్షన్ సమిట్ లో పరిశ్రమ పరివర్తన పై నాయకత్వ సమూహం  ని ఏర్పాటు చేసేందుకు భారత్- స్వీడన్ ల యొక్క సంయుక్త ప్రపంచ చొరవ గా ప్రసిద్ధి కెక్కింది. దీని ద్వారా ప్రపంచం లో అత్యంత అధికమైన గ్రీన్ హౌస్ గ్యాస్  ఉద్గారాల పరిశ్రమల నుంచి తక్కువ కర్బనం వెలువడే ఆర్థిక వ్యవస్థ దిశ గా మళ్ళేందుకు మార్గదర్శకత్వం అందించాలని ఉద్దేశించడం జరిగింది. లీడర్ శిప్ గ్రూప్ ఆన్ ఇండస్ట్రీ ట్రాన్సిశన్  లో సభ్యత్వాల సంఖ్య 16 దేశాలు మరియు 19 కంపెనీలు కలుపుకొని ప్రస్తుతం 35 కు పెరిగింది.
ఇద్దరు నేతలు నూతన ఆవిష్కరణ లు, క్లయిమేట్ టెక్నాలజీ, క్లయిమేట్ యాక్షన్, గ్రీన్ హైడ్రోజన్, అంతరిక్షం, రక్షణ, పౌర విమాన యానం, ఆర్క్ టిక్, న, ధ్రువ ప్రాంతాల లో పరిశోధన, సస్టెయినబుల్ మైనింగ్, వ్యాపారం మరియు ఆర్థిక సంబంధాలు వంటి రంగాల లో సహకారాన్ని పటిష్టం చేసుకొనేందుకు ఉన్న అవకాశాల ను చర్చించారు.
ప్రాంతీయ, ప్రపంచ ఘటనక్రమాల పైన సైతం చర్చలు జరిగాయి.
ప్రధాన మంత్రి కార్యాలయం
ప్రధాన మంత్రి తో సమావేశమైన త్రిపుర ముఖ్యమంత్రి
ప్రధాన మంత్రి శ్రీ నరేంద్ర మోదీ తో త్రిపుర ముఖ్యమంత్రి ప్రొఫెసర్  మాణిక్ సాహా ఈ రోజు న సమావేశమయ్యారు.
ప్రధాన మంత్రి కార్యాలయం ఒక ట్వీట్ లో -
‘‘ప్రధాన మంత్రి శ్రీ @narendramodi తో త్రిపుర ముఖ్యమంత్రి శ్రీ @DrManikSaha2 సమావేశమయ్యారు.’’ అని తెలిపింది.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
మల్టీ టాస్కింగ్  స్టాఫ్ ఎగ్జామ్ 2022ను తొలిసారి హిందీ,ఇంగ్లిష్ తో పాటు 13 ప్రాంతీయ భాషల్లో నిర్వహించాలని నిర్ణయించిన ఎస్ ఎస్ సి కి కేంద్ర మంత్రి డాక్టర్ జితేంద్ర సింగ్ ప్రశంస
ఉద్యోగార్థులందరికీ సమాన అవకాశాలు కల్పించాలన్న ప్రధాని నరేంద్ర మోదీ దార్శనికతకుఅనుగుణంగా భాషాపరమైన అవరోధం వల్ల ఏ ఒక్కరికీ అవకాశం దక్కకుండా, నష్టపోకుండా ఈ నిర్ణయందోహదపడాలి: డాక్టర్ జితేంద్ర సింగ్
ఈ చారిత్రాత్మక చర్య తరువాత, రాజ్యాంగంలోని ఎనిమిదవ షెడ్యూల్ లో పేర్కొన్న అన్ని భాషలను క్రమంగా చేర్చడానికి ప్రయత్నాలు
జరుగుతున్నాయి: డాక్టర్ జితేంద్ర సింగ్
మల్టీ టాస్కింగ్  స్టాఫ్ ఎగ్జామ్ 2022ను తొలిసారిగా హిందీ, ఇంగ్లిష్ తో పాటు 13 ప్రాంతీయ భాషల్లో నిర్వహించాలని నిర్ణయించిన స్టాఫ్ సెలక్షన్ కమిషన్  కృషిని కేంద్ర సైన్స్ అండ్ టెక్నాలజీ శాఖ సహాయ మంత్రి  ఎర్త్ సైన్సెస్ సహాయ మంత్రి  ; పీఎంవో, పర్సనల్, పబ్లిక్ గ్రీవెన్స్, పెన్షన్స్, అటామిక్ ఎనర్జీ అండ్ స్పేస్ సహాయ మంత్రి డాక్టర్ జితేంద్ర సింగ్ ప్రశంసించారు.
ఉద్యోగార్థులందరికీ సమాన అవకాశాలు కల్పించాలన్న ప్రధాని నరేంద్ర మోదీ దార్శనికతకు అనుగుణంగా ఉన్న ఈ నిర్ణయం భాషాపరమైన అవరోధం వల్ల ఏ ఒక్కరికీ అవకాశం దక్కకుండా, నష్టపోకుండా చూడాలని జితేంద్ర సింగ్ అన్నారు.
పదమూడు ప్రాంతీయ భాషలలో ఉర్దూ, తమిళం, మలయాళం, తెలుగు, కన్నడ, అస్సామీ, బెంగాలీ, గుజరాతీ, కొంకణి, మణిపురి , మరాఠీ, ఒడియా, పంజాబీ.
ఇంతకుముందు ఇంగ్లిష్, హిందీ లాంగ్వేజెస్ లో మాత్రం జరిగే ఈ పరీక్షల ను ప్రాంతీయ భాషల్లో జరపాలన్న వివిధ రాష్ట్రాలకు, ముఖ్యంగా దక్షిణ భారతదేశానికి చెందిన అభ్యర్థుల చిరకాల డిమాండ్ ను ఈ చర్య నెరవేరుస్తుందని డాక్టర్ జితేంద్ర సింగ్ తెలిపారు. దీనివల్ల దేశవ్యాప్తంగా పెద్ద సంఖ్యలో అభ్యర్థులకు లబ్ధి చేకూరే అవకాశం ఉందని మంత్రి తెలిపారు.
ఈ చారిత్రాత్మక నిర్ణయం తర్వాత క్రమంగా రాజ్యాంగంలోని ఎనిమిదో షెడ్యూల్ లో పేర్కొన్న అన్ని భాషలను చేర్చే ప్రయత్నాలు జరుగుతున్నాయని జితేంద్ర సింగ్ పేర్కొన్నారు.
2022 నవంబర్ లో వారణాసిలో "కాశీ తమిళ సంగమం" ప్రారంభోత్సవం సందర్భంగా మోదీజీ "ప్రపంచంలోని పురాతన సజీవ భాషల  లో ఒకటిగా ఉన్నప్పటికీ, దానిని పూర్తిగా గౌరవించడంలో మనచిత్తశుద్ధి లోపించింది" అని వ్యాఖ్యానించడాన్ని డాక్టర్ జితేంద్ర సింగ్ గుర్తు చేశారు. ‘‘తమిళ వారసత్వాన్ని పరిరక్షించి సుసంపన్నం చేయాల్సిన బాధ్యత 130 కోట్ల మంది భారతీయులపై ఉంది.. భాషా భేదాలను తొలగించి భావోద్వేగ ఐక్యతను నెలకొల్పాలని గుర్తుంచుకోవాలి.‘‘ అన్నారు.
ప్రాంతీయ అసమానతలను రూపుమాపడానికి, రాజ్యాంగ ఆదర్శాలను సాధించడానికి, అదే సమయంలో మన దేశంలోని భాషా వైవిధ్యాన్ని కీర్తించడానికి జనాభాలోని వివిధ వర్గాలకు సమాన అవకాశాలు కల్పించడం స్టాఫ్ సెలక్షన్ కమిషన్ నిరంతర కృషి అని డాక్టర్ జితేంద్ర సింగ్ అన్నారు.
స్టాఫ్ సెలక్షన్ కమిషన్ నిర్వహించే పరీక్షల విధానం, సిలబస్, పరీక్షలు నిర్వహించే మాధ్యమంతో సహా సమీక్షించడానికి సిబ్బంది, శిక్షణ శాఖ నిపుణుల కమిటీని ఏర్పాటు చేసిందని మంత్రి తెలిపారు.
బహుళ భాషల్లో కింది స్థాయి పోస్టులకు పరీక్షలు నిర్వహించడం మంచిదని, తొలుత కొన్ని భాషలతో ప్రారంభించి, ఆ తర్వాత క్రమంగా రాజ్యాంగంలోని ఎనిమిదో షెడ్యూలులో పేర్కొన్న అన్ని భాషలను చేర్చేలా పెంచాలని కమిటీ సిఫార్సు చేసినట్టు చెప్పారు. కమిటీ సిఫారసులను ప్రభుత్వం ఆమోదించింది.
స్టాఫ్ సెలక్షన్ కమిషన్ భారత ప్రభుత్వ అతిపెద్ద రిక్రూటింగ్ ఏజెన్సీలలో ఒకటి, భారత ప్రభుత్వంలోని వివిధ మంత్రిత్వ శాఖలు/డిపార్ట్మెంట్లలోని అన్ని గ్రూప్ బి  , గ్రూప్ సికి రిక్రూట్మెంట్ చేయడం దీని ప్రధాన బాధ్యత. కమిషన్ నిర్వహించే పరీక్షల మాధ్యమం సాధారణంగా హిందీ ఇంగ్లీష్. .
<><><><>
(Visitor Counter : 100
ప్రధాన మంత్రి కార్యాలయం
సిబిఎస్ఇ పరీక్షల లో విజయవంతం గా ఉత్తీర్ణులైనపన్నెండో తరగతి విద్యార్థులను అభినందించిన ప్రధాన మంత్రి
సిబిఎస్ఇ పరీక్షల లో కృతార్థులైన పన్నెండో తరగతి విద్యార్థుల కు ప్రధాన మంత్రి శ్రీ నరేంద్ర మోదీ అభినందన లు తెలిపారు. వారి ని యువ మిత్రులు అంటూ ఆయన సంబోధించారు; వారికి ఒక ఉన్నతమైనటువంటి, సంతోషదాయకమైనటువంటి, ఆరోగ్యకరమైనటువంటి భవిష్యత్తు లభించాలి అని ప్రధాన మంత్రి ఆకాంక్షించారు.
‘‘ XIIవ తరగతి సిబిఎస్ఇ పరీక్షల లో విజయవంతం గా ఉత్తీర్ణత ను సాధించిన నా యువ మిత్రుల కు అభినందనలు. వారికి ఒక ఉజ్వలమైన, సంతోషదాయకమైన, ఆరోగ్యకరమైన భవిష్యత్తు కై ఇవే శుభాకాంక్ష లు.
మరింత కఠోర కృషి ని చేసి ఉండవలసిందని గాని లేదా మరింత ఉత్తమమైనటువంటి ప్రదర్శన ను కనబరచి ఉండవలసిందని గాని భావించే వారికి నేను ఒకటి చెప్పదలచుకొన్నాను.. మీ అనుభవం లో నుంచి నేర్చుకోండి, మరి మీ శిరస్సు ను ఉన్నతం గా ఉంచుకోండి. ఒక ప్రకాశవంతమైనటువంటి, అవకాశాల తో నిండి ఉన్నటువంటి భవిష్యత్తు మీ కోసం వేచి ఉంది. మీలో ప్రతి ఒక్కరి లోనూ ప్రతిభ కు కొదువ లేదు. నా శుభాకాంక్షలు మీకు ఎప్పుడూ ఉంటాయి.
ఈ సంవత్సరం పన్నెండో తరగతి బోర్డుల కు హాజరు అయిన బ్యాచ్ ఇది వరకు ఎరుగని పరిస్థితులలో ఆ పని ని చేసింది.
గడచిన సంవత్సరం లో విద్య జగతి ఎన్నో మార్పుల ను చూసింది. అయినప్పటికి కూడా, వారు కొత్త సాధారణ స్థితి కి అలవాటు పడ్డారు, వారు వారి అత్యుత్తమ ప్రతిభ ను ప్రదర్శించారు. వారిని చూసి గర్వపడుతున్నాను ’’ అని ప్రధాన మంత్రి అనేక ట్వీట్ లలో పేర్కొన్నారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కోవిడ్ 19 నివారణ కోసం ముక్కు ద్వారా వెళ్లే జెల్ అభివృద్ధి చేయడానికి నిధుల కల్పనకు డిఎస్ టి ఆమోదం
“ఇతర రక్షణ చర్యలతో పాటుగా ముక్కు ద్వారా ఉపయోగించే ఈ జెల్ కూడా అందుబాటులోకి తేవడం వల్ల మన రక్షణకు మరో కొత్త విధానం అందుబాటులోకి వస్తుంది” అని డిఎస్ టి కార్యదర్శి ప్రొఫెసర్ అశుతోష్ శర్మ అన్నారు.
8, ఏప్రిల్ 2020
కోవిడ్-19కి కారణం అయ్యే నోవెల్ కరోనా వైరస్ ను పట్టుకుని ఇన్ యాక్టివేట్ చేసే సాంకేతిక పరిజ్ఞానాన్ని తయారుచేసేందుకు ఐఐటి బొంబాయికి చెందిన డిపార్ట్ మెంట్ ఆఫ్ బయో సైన్సెస్, బయో ఇంజనీరింగ్ శాఖకు  కేంద్ర శాస్త్ర సాంకేతిక శాఖకు  అనుబంధంగా పని చేస్తున్న సైన్స్ అండ్ ఇంజనీరింగ్ రీసెర్చ్ బోర్డు  మద్దతు ఇస్తోంది.
కరోనా వైరస్ కు ప్రధాన ప్రవేశ ద్వారంగా భావించే ముక్కు రంధ్రాల్లో అవరోధాలు తొలగించగల సమర్థత ఉన్న జెల్ ను అభివృద్ధి చేయడానికి ఐఐటి బొంబాయికి చెందిన బయోసైన్సెస్, బయో ఇంజనీరింగ్ శాఖ బృందానికి ఈ నిధులు ఎంతో సహాయకారిగా ఉంటాయి. ఇది ఆరోగ్య కార్యకర్తల భద్రతకు సహాయకారిగా ఉండడమే కాకుండా కోవిడ్-19 కమ్యూనిటీ విస్తరణను కూడా అరికడతాయి. తద్వారా వ్యాధి నిర్మూలనకు సహాయకారి అవుతుంది.
కోవిడ్-19 స్వభావరీత్యా ఒకరి నుంచి ఒకరికి వ్యాపించే వ్యాధి కావడం వల్ల ఆ వ్యాధి చికిత్సలో పోరాటం సాగిస్తున్న వైద్యులు, నర్సులు, ఇతర ఆరోగ్య సిబ్బంది ఈ వ్యాధి బారిన పడే ప్రమాదం అధికంగా ఉంటుంది. అలాగే వ్యాధి లక్షణాలు పెద్దగా కనిపించకుండా దాన్ని గుర్తించడం సాధ్యం కాని వ్యాధి కావడం, వ్యాధి వ్యాప్తికి అధిక రిస్క్ ఉండడం ప్రత్యేకంగా గమనించాల్సిన అంశం.
కోవిడ్-19కి ప్రధాన కారణం అయిన సార్స్-కోవ్-2 వైరస్ ను వ్యాప్తిని పరిమితం చేయడానికి ఈ బృందం రెండంచెల వ్యూహం అనుసరిస్తోంది. వైరస్ లు వాటిని తేలిగ్గా అందుకునే కణాల్లోకి వ్యాపించడాన్ని నివారించడం తొలి వ్యూహం అయితే వైరస్ లు ఎప్పటికీ యాక్టివ్ గానే ఉంటాయి గనుక వాటిని ఇన్ యాక్టివేట్ చేయడం తప్పనిసరి.
అలాగే పట్టుబడిన వైరస్ లను డిటర్జెంట్ల తరహాలో ఇన్ యాక్టివేట్ చేసే బయొలాజికల్ మాలిక్యూళ్ల వైరస్ లలోకి పంపడం రెండో వ్యూహం. ఇది గనుక సిద్ధం అయితే ముక్కు రంధ్రాల్లోకి పంపే జెల్స్ అభివృద్ధి చేయడం సాధ్యం అవుతుంది.
“కోవిడ్ పై ముందుండి పోరాటం జరుపుతున్న ఆరోగ్య సంరక్షణ కార్యకర్తలు, ఇతర సిబ్బందికి 200 శాతం సంపూర్ణ రక్షణ ఎంతో అవసరం. ముక్కు ద్వారా ఉపయోగించే ఈ జెల్ ను కూడా ఇతర రక్షణ విధానాలతో పాటుగా ఉపయోగించడం వల్ల వారి రక్షణలో మరో ఆయుధం అందినట్టవుతుంది” అని డిఎస్ టి కార్యదర్శి ప్రొఫెసర్ అశుతోష్ శర్మ అన్నారు.
బొంబాయి ఐఐటికి చెందిన బయో సైన్సెస్, బయో ఇంజనీరింగ్ విభాగంలో పని చేస్తున్న ప్రొఫెసర్ కిరణ్ కొండాబగిల్, ప్రొఫెసర్ రింటీ బెనర్జీ, ప్రొఫెసర్ అశుతోష్ కుమార్, ప్రొఫెసర్ షమిక్ సేన్ ఈ ప్రాజెక్టులో భాగంగా ఉంటారు. ఈ బృందానికి వైరాలజీ, స్ర్టక్చరల్ బయాలజీ, బయోఫిజిక్స్, బయో మెటీరియల్స్, డ్రగ్ డెలివరీలో నైపుణ్యాలున్నాయి. వారు కృషి చేస్తున్న టెక్నాలజీ 9 నెలల్లో అందుబాటులోకి వస్తుంది.

(
నూతన మరియు పునరుత్పాదక శక్తి మంత్రిత్వ శాఖ
ఏరీస్ 6వ వ్యవస్థాపక దినోత్సవ వేడుకలను ఆన్ లైన్ మాధ్యమం ద్వారా తిలకించిన - విద్యుత్ మంత్రి.
ఏరీస్ వెబ్ సైట్ మరియు టెలిఫోన్ డైరెక్టరీ లను ఆవిష్కరించిన - విద్యుత్ మంత్రి.
పునరుత్పాదక విద్యుత్తు ప్రయోజనాల గురించి అవగాహన వ్యాప్తిచేయాలని ఏరీస్ కు పిలుపునిచ్చిన - శ్రీ ఆర్ కె సింగ్.
డిమాండును పెంచడం మరియు ఉత్పత్తి సౌకర్యాలను పెంపొందించడం ద్వారా పునరుత్పాదక విద్యుత్తు నిల్వ ధరలు తగ్గుతాయి: శ్రీ సింగ్.
నిల్వను ప్రోత్సహించే 24 గంటల పునరుత్పాదక విద్యుత్తు కోసం ఆర్.పి.ఓ. కలిగి ఉండాలని ప్రతిపాదించిన - శ్రీ ఆర్ కె సింగ్.
కేంద్ర విద్యుత్తు, నూతన మరియు పునరుత్పాదక ఇంధన శాఖల మంత్రి, రాష్ట్రాల పునరుత్పాదక విద్యుత్తు సంస్థల సంఘం ఎక్స్-అఫీషియో పేట్రన్ శ్రీ ఆర్.కె. సింగ్ 2020 ఆగష్టు, 27వ తేదీన ఏరీస్ 6వ వ్యవస్థాపక దినోత్సవ వేడుకలను ఆన్ లైన్ మాధ్యమం ద్వారా తిలకించారు. ఏరీస్ వెబ్సైట్ www.areas.org.in మరియు ఏరీస్ టెలిఫోన్
డైరెక్టరీ లను కూడా మంత్రి ఈ సందర్భంగా ప్రారంభించారు.
పునరుత్పాదక విద్యుత్తు యొక్క భవిష్యత్తు గురించి శ్రీ సింగ్ మాట్లాడుతూ, “పునరుత్పాదక శక్తి ఈ రోజు ఆర్థికంగా లాభదాయకంగా ఉంది. నిల్వ అనేది మాత్రమే ఒక అనుబంధ అంశంగా ఉంది. నిల్వ ధరలు కాలక్రమేణా తగ్గుతాయి. డిమాండును పెంచడం మరియు ఉత్పత్తి సదుపాయాలను పెంపొందించడం ద్వారా మనం నిల్వ ధరలను తగ్గించాలి. అది జరిగితే, పునరుత్పాదకతల్లో మార్పు వేగవంతమౌతుంది. అప్పుడు, మరిన్ని భవిష్యత్ ప్రాజెక్టులు వాటితో నిల్వ కలిగి ఉంటాయి. నిల్వను ప్రోత్సహించే 24 గంటల పునరుత్పాదక విద్యుత్తు కోసం ఆర్.పి.ఓ. కలిగి ఉండాలని నేను ప్రతిపాదిస్తున్నాను." అని పేర్కొన్నారు. పునరుత్పాదక శక్తి ద్వారా విద్యుత్ వినియోగాన్ని ప్రోత్సహించేందుకు హోర్డింగులు, రేడియో / టీవీ ప్రకటనలతో సహా ఒక ప్రచార ప్రణాళికను ప్రారంభించడం వంటి కార్యకలాపాలను ఏరీస్ చేపట్టాలని కూడా ఆయన సూచించారు. ఇది వారి విద్యుత్తు ఖర్చులను తగ్గిస్తుందనీ, పర్యావరణానికి మంచిదనీ ప్రజలకు అవగాహన కల్పించాలి. ఈ మంత్రిత్వ శాఖ ఏరీస్ కు అదనపు కార్పస్ ఫండ్ను అందించగలదు. పునరుత్పాదక ఇంధన రంగ సమస్యలపై చర్చించడానికీ, సాధ్యమైన వినూత్న పరిష్కారాలతో ముందుకు రావడానికీ, ఏరీస్ త్రైమాసికంలో కనీసం ఒకసారైనా మేధో మధన కార్యక్రమాలు నిర్వహించాలి.
ఒకరి అనుభవాల నుండి ఒకరు పరస్పరం సంభాషించడానికీ, నేర్చుకోవడానికీ, సాంకేతికతలు మరియు పథకాలు, కార్యక్రమాలకు సంబంధించి వారి ఉత్తమ పద్ధతులు మరియు జ్ఞానాన్ని పంచుకోవడానికీ, ఎమ్.ఎన్.ఆర్.ఈ. చొరవపై రాష్ట్రాల పునరుత్పాదక విద్యుత్తు సంస్థల సంఘం  ఏర్పడింది. సొసైటీ రిజిస్ట్రేషన్ చట్టం 1860 కింద ఏరీస్ ను 2014 ఆగష్టు, 27వ తేదీన నమోదు చేయడం జరిగింది. కేంద్ర విద్యుత్తు, నూతన మరియు పునరుత్పాదక ఇంధన శాఖల మంత్రి, రాష్ట్రాల పునరుత్పాదక విద్యుత్తు సంస్థల సంఘం ఎక్స్-అఫీషియో పేట్రన్ గా, ఎమ్.ఎన్.ఆర్.ఈ. కార్యదర్శి ఈ సంఘం ఎక్స్-అఫీషియో అధ్యక్షునిగా, వ్యవహరిస్తున్నారు. అన్ని ఎస్.ఎన్.ఏ. లు  ఈ సంఘంలో సభ్యులుగా ఉన్నారు.
ఎస్.ఎన్.ఏ. ల మధ్య పరస్పర చర్య, అనుభవం, పరిజ్ఞానం యొక్క భాగస్వామ్యం ప్రాముఖ్యతను పరిగణలోకి తీసుకుని, ప్రాంతాలను తిరిగి ఉత్తేజపరిచేందుకు చర్యలు తీసుకోవడం జరిగింది. గత రెండు నెలల్లో ఆన్ లైన్ మాధ్యమం ద్వారా నాలుగు సమావేశాలు / కార్యశాలలు నిర్వహించబడ్డాయి. ఏరీస్ సరైన పనితీరు కోసం, 2020 జులై, 30వ తేదీన జరిగిన సమావేశంలో ఉపాధ్యక్షుడు మరియు ఎగ్జిక్యూటివ్ కమిటీని ఏరీస్ జనరల్ బాడీ ఎంపిక చేసింది.
ఆయుష్
యునాని వేఐద్య వ్యవస్థ అభివృద్ధికి మైనారిటీ వ్యవహారాల మంత్రిత్వ శాఖ తోడ్పాటు
యునాని వైద్య వ్యవస్థ ప్రోత్సాహం కోసం తొలిసారి రూ. 45.34 కోట్లను కేటాయించిన మైనారిటీ వ్యవహారాల మంత్రిత్వ శాఖ
హైదరాబాద్, చెన్నై, లక్నో, సిల్చార్, బెంగళూరులలో యునాని వైద్య కేంద్రాల ఆధునీకరణ
భారతదేశంలో యునాని వైద్య కేంద్రాలను ప్రోత్సహించేందుకు, ఆధునీకరించేందుకు ఆయుష్ మంత్రిత్వ శాఖ పరిధిలోని సెంట్రల్ కౌన్సిల్ ఆఫ్ రీసెర్చ్ ఇన్ యునాని మెడిసిన్ , బెంగుళూరులోని నేషనల్ ఇనిస్టిట్యూట్ ఆఫ్ యునానీ మెడిసిన్ కు మైనారిటీ వ్యవహారాల మంత్రిత్వ శాఖ తోడ్పాటునందించింది. కేంద్ర ప్రాయోజిత పథకమైన  ప్రధానమంత్రి జన వికాస్ కార్యక్రమం  కింద రూ. 45.34 కోట్ల రూపాయల నిధులను ఇచ్చేందుకు మైనారిటీ వ్యవహారాల శాఖ ఆమోదాన్ని తెలిపింది. ఇది హైదరాబాద్, చెన్నై, లక్నో, సిల్చార్, బెంగుళూరులో ఉన్న యునాని వైద్య కేంద్రాల ఆధునీకరణకు తోడ్పడుతుంది.
మైనారిటీ వ్యవహారాల మంత్రిత్వ శాఖ సిసిఆర్యుఎంకు మొత్తం రూ. 35.52 కోట్లను, ఎన్ఐయుఎంకు రూ. 9.81 కోట్లను కేటాయించింది. కేంద్ర మైనారిటీ వ్యవహారాల మంత్రిత్వ శాఖకు నాయకత్వం వహిస్తున్న శ్రీ స్మృతి ఇరానీని ఆయుష్ మంత్రిత్వ శాఖ కొనియాడుతూ, ఆమె సమర్ధవంతమైన నాయకత్వం కింద మైనారిటీ వ్యవహారాల మంత్రిత్వ శాఖ ఎంఒఎ పరిధిలోని యునానీ వైద్య కేంద్రాల అభివృద్ధికి నిధులను కేటాయించారని పేర్కొంది.
హైదరాబాద్, చెన్నై, లక్నో, సిల్చార్, బెంగళూరు ప్రాంతాలలో యునాని వైద్యానికి సంబంధించిన వివిధ కేంద్రాలను ఏర్పాటు చేసేందుకు నిధులను ఆమోదించారు. సెంట్రల్ కౌన్సిల్ ఫర్ రీసెర్చ్ ఇన్ యునానీ మెడిసిన్ కు మొత్తం రూ. 35.52 కోట్లను కేటాయించగా, నేషనల్ ఇనిస్టిట్యూట్ ఆఫ్ యునానీ మెడిసిన్  బెంగుళూరుకు రూ. 9.81 కోట్లను కేటాయించారు.
హైదరాబాదులోని నేషనల్ రీసెర్చ్ ఇనిస్టిట్యూట్ ఆఫ్ యునాని మెడిసిన్ ఫర్ స్కిన్ డిజార్డర్స్ లోని యునాని వైద్య ప్రాథమిక పరిశక్షధనా కేంద్రాన్ని రూ. 16.05 కోట్లను ఏర్పాటు చేయనున్నారు. చెన్నైలోని రీజినల్ రీసెర్చ్ ఆఫ్ యునాని మెడిసిన్లో ప్రీక్లినికల్ లాబొరేటరీకి రూ. 8.15 కోట్లను కేటాయించాలని, లక్నోలోని సెంట్రల్ రీసెర్చ్ ఇనిస్టిట్యూట్ ఆఫ్ యునాని మెడిసన్లో మస్క్యులోస్కెలిటల్ డిజార్డర్స్కు ఇలాజ్ బిట్ తద్బీర్  కేంద్రం కోసం రూ. 8.55 కోట్లు, సిల్చార్ లోని రీజినల్ రీసెర్చ్ ఇనిస్టిట్యూట్ ఆఫ్ యునాని మెడిసిన్లోని చర్మ, జీవనశైలి వ్యాధులకు  చికిత్స కోసం ఇలాజ్ బిట్ తద్బీర్ కేంద్రానికి రూ. 2.75 కోట్లను కేటాయించాలని మంత్రిత్వ శాఖ ప్రతిపాదించింది.
బెంగుళూరులోని ఎన్ఐయుఎం లో రోగులతో తోడుగా వచ్చేవారికి విశ్రామ్ గృహ ను ఏర్పాటు చేసేందుకు రూ. 5.55 కోటలను, మోడల్ యునాని కాస్మెటిక్ కేర్, చిన్నస్థాయి యునాని ఫార్మసీ, యునాని ముడి ఔషధ నిల్వ కేంద్రానికి రూ. 4,26 కోట్లను పొందనున్నారు.
మైనారిటీ వ్యవహారాల మంత్రిత్వ శాఖకు చెందిన సాధికార కమిటీ 02 మార్చి 2023న జరిగిన సమావేశంలో ఈ ప్రతిపాదనలను పరిశీలించింది. ఇప్పటికే చెన్నై, లక్నో, సిల్చార్లోని సిసిఆర్యుఎంలోని మూడు ప్రాజెక్టుల మంజూరు మొత్తం వ్యయంలో మొదటి విడతగా  రూ. 4,86 కోట్లను విడుదల చేసింది. హైదరాబాదుకు సిసిఆర్యుఎం ప్రాజెక్టును, బెంగుళూరు ఎన్ఐయుఎంలోని ప్రాజెక్టులకు నిధులను వారి డిపిఆర్లను ఆమోదించిన అనంతరం, ఇతర సాంకేతికతలను ఖరారు చేసిన తర్వాత విడుదల చేస్తారు. గుర్తించిన ప్రాంతాలలో సామాజిక మౌలిక, ప్రాథమిక సౌకర్యాల కింద ప్రాంత అభివృద్ధి కార్యక్రమం పిఎంజెవికె.